**Marco Alexandre Saraiva da Silva** (\* 12. júl 1977, Lisabon, Portugalsko) je portugalský futbalový tréner a bývalý hráč, ktorý hrával ako pravý obranca. Je trénerom klubu Fulham, ktorý pôsobí v Premier League.

Hral za rôzne portugalské kluby a svoju kariéru ukončil šesťročným pôsobením v Estorile. Následne, po skončení kariéry tento klub ešte tri roky trénoval. Jednu sezónu stravil ako tréner Sportingu CP, a s klubom vyhral Portugalský pohár. Potom pôsobil v zahraničí, najskôr trénoval Olympiacos, s ktorým v sezóne 2015/16 vyhral grécku superligu. Následne sa presunul do Anglicka kde trénoval Hull City, Watford, Everton a Fulham.

Hráčska kariéra
---------------

Silva sa narodil v Lisabone a vypracoval sa na profesionálneho futbalistu s miestnym CF Os Belenenses. Počas 15-ročnej kariéry sa objavil iba v dvoch zápasoch najvyššej portugalskej Primeira Ligy. Na jeden zápas nastúpil s týmto klubom a na druhý s SC Campomaiorense. V rokoch 2000 až 2005 striedal druhú a tretiu portugalskú ligu a reprezentoval CD Trofense, Rio Ave FC, SC Braga B, SC Salgueiros a Odivelas FC.

V sezóne 2005 Silva prestúpil do GD Estoril Praia, kde ostal hrať až do svojho futbalového dôchodku. Svoj posledný zápas odohral 2. januára 2011.

Silva odišiel do dôchodku v júni vo veku 34 rokov, celkovo nazbieral v druhej lige 152 zápasov a dva góly za tri kluby.

Trénerská kariéra
-----------------

### Estoril

10. júna 2011, hneď po odchode do dôchodku, bol Silva vymenovaný za prestupového riaditeľa v Estorile. Na začiatku sezóny ale nahradil Viníciusa Eutrópia ako trénera klubu. V tom čase bol klub na desiatom mieste v tabuľke. S klubom nakoniec v sezóne vyhral druhú ligu potom ako klub prehral iba tri zápasy z 24 a po siedmych rokoch sa klub vrátil do najvyššej portugalskej ligy. Bol zvolený za trénera sezóny.

17. augusta 2012 Silva debutoval ako tréner v najvyššej portugalskej divízii. Vonku prehral 1:2 nad SC Olhanense. Estoril sa v tejto sezóne vďaka nadpriemerným výsledkom a výkonom umiestnilo na piatom mieste v tabuľke a to znamenalo, že získalo miesto v kvalifikácií do Európskej ligy UEFA.

23. februára 2014 dosiahlo Estoril historické prvé víťazstvo na Estádio do Dragão víťazstvom 1:0. Táto prehra bola pre FC Porto prvá prehra na domácom štadióne od roku 2008. Z klubu odišiel 12. mája 2014. S klubom skončil na štvrtom mieste v tabuľke.

### Sporting CP

21. mája 2014 podpísal so Sportingom zmluvu na 4 roky, čím nahradil Leonarda Jardima, ktorý odišiel do AS Monaka. Doviedol tím k tretiemu miestu v portugalskej lige a vyhral aj Taça de Portugal. Bola to prvá trofej klubu od roku 2008.

4. júna 2015, štyri dni po zisku trofeje, Sporting oznámil, že Silva bol prepustený z oprávneného dôvodu za to, že nemal na sebe ich oficiálny oblek v pohárovom zápase proti FC Vizela. Prepustenie bolo nevyhnutné na to, aby prezident Bruno de Carvalho priviedol Jorge Jesusa z konkurenčnej Benficy, a obsahovalo klauzulu, podľa ktorej Silva musí zaplatiť Sportingu, ak sa pripojí k inému portugalskému tímu.

### Olympiakos

8. júla 2015 sa Silva stal trénerom Olympiakosu a s klubom podpísal zmluvu na dva roky. S klubom vyhral jedenásť po sebe idúcich zápasov v lige a taktiež zvíťazil 3:2 proti Arsenalu v skupinovej fáze Ligy majstrov. S klubom vyhral 43. titul v gréckej lige so šiestimi zápasmi k dobru. Z klubu odišiel 23. júna 2016 z osobných dôvodov.

### Hull City

5. januára 2017 bol Silva vymenovaný za nového trénera Hull City a klub mal viesť do konca sezóny, pričom nahradil Mikea Phelana, ktorý bol odvolaný po tom, ako sa klub ocitol na spodných priečkach tabuľky a klub sa ešte chcel zachrániť v lige.

Podpredseda Ehab Allam o Silvovi povedal: „Má skvelé výsledky a cítime, že toto je odvážne a vymenovanie v rámci nášho cieľa udržať si status klubu v Premier League." Silva si priviedol vlastný trénerský tím vrátane asistenta Joãa Pedra Sousu, trénera prvého tímu Gonçala Pedra a trénera brankárov Huga Oliveiru.

Dva dni po jeho nástupe Silva vyhral 2:0 proti Swansea v treťom kole FA Cupu. Jeho prvý ligový zápas viedol 14. januára 2017 a vyhral 3:1 proti Bournemouthu.

26. januára 2017 Hull City porazil Manchester United 2:1 v semifinále Pohára EFL. Pre klub to bola prvá výhra nad United od roku 1974. Kvôli výsledku prvého zápasu, ktorý sa skončil prehrou 0:2 sa im ale nepodarilo postúpiť do finále tohto pohára.

4. februára zvíťazil Hull City 2:0 nad Liverpoolom a Marco Silva vyhral svoje prvé štyri domáce zápasy ako nový tréner.

V marci 2017 Silva uviedol, že chce ukončiť dohodu o spoločnom užívaní MKM Stadium s rugbyligovým tímom Hull, keďže ten hral na štadióne v piatok a cez víkend ovplyvnil kvalitu ihriska. 25. mája 2017 po zostupe mužstva do EFL Championship zo svojej funkcie rezignoval.

### Watford

27. mája sa stal trénerom Watfordu a s klubom podpísal zmluvu na 2 roky. Po dobrom začiatku sezóny bol od novembra v kontakte s Evertonom, ktorý ho lákal aby sa stal trénerom ich klubu. Počas tohto obdobia sa výrazne zhoršili výsledky klubu (klub získal iba 5 bodov z 30 možných v Premier League) a klubu hrozil zostup do Championshipu.

Silva bol 21. januára 2018 prepustený Watfordom, pričom klub ako dôvod uviedol „Neopravnený prístup rivala z Premier League", ktorý spôsobil „výrazné zhoršenie výsledkov až do takého bodu, kedy bola ohrozená dlhodobá budúcnosť Watford FC". Vo februári Everton súhlasil so zaplatením 4 miliónov libier ako kompenzáciou v reakcii na toto tvrdenie.

### Everton

31. mája 2018 sa Silva stal trénerom Evertonu a s klubom podpísal zmluvu na tri roky. Jeho prvým zápasom bolo víťazstvo 22:0 v predsezónnom priateľskom stretnutí nad rakúskymi amatérmi ATV Irdning.

21. apríla 2019 priviedol tím k víťazstvu 4:0 nad Manchestrom United, čo bolo najväčšie víťazstvo Toffees nad Red Devils vo všetkých súťažiach od víťazstva 5:0 v októbri 1984.

Jeho prvá sezóna v Goodison Parku sa skončila ôsmym miestom v tabuľke. Everton síce ukončil sezónu na rovnakej pozícii, akú dosiahol pod vedením Sama Allardycea sezónu predtým, no ich gólový rozdiel bol o 22 gólov lepší. Everton ukončil sezónu v silnej forme, vyhral päť z posledných ôsmich zápasov vrátane víťazstiev 2:0, 1:0 a 4:0 proti Chelsea, Arsenalu a Manchestru United v Goodison Parku.

Z klubu bol prepustený 5. decembra 2019 po tom ako prehral 5:2 proti Liverpoolu a klub bol v tom čase na 18. mieste v tabuľke.

### Fulham

1. júla 2021 bol Silva vymenovaný za trénera Fulhamu, ktorý nedávno zostúpil do EFL Championship. S klubom podpísal zmluvu na tri roky. Po tom, čo ich v prvých piatich zápasoch sezóny doviedol k 13 bodom z 15 možných, získal ocenenie trénera mesiaca august.

V januári 2022 strelil tím 19 gólov v troch zápasoch, čím sa stal prvým anglickým tímom od Chester City v roku 1933, ktorý skóroval šesťkrát alebo viac v troch po sebe idúcich zápasoch; v dôsledku toho získal ďalšie ocenenie trénera mesiaca január.

19. apríla si tím zabezpečil automatický postup späť do Premier League po výhre 3:0 nad Preston North End. Výhru titulu v Championship si klub zabezpečil o dva týždne neskôr výhrou 7:0 nad Luton Town. Klub počas celej sezóny strelil 106 gólov.

Úspechy
-------

### Trénerské

**Estoril**

* Segunda Liga: 2011/12

**Sporting CP**

* Taça de Portugal: 2014/15

* Super League Greece: 2015/16

**Fulham**

* EFL Championship: 2021/22

**Individuálne**

* Segunda Liga tréner sezóny: 2011/12
* EFL Championship tréner mesiaca: August 2021, Január 2022
* EFL Championship tréner sezóny: 2021/22

Referencie
----------

1. 1 2 3  VAZA, Marco. Da II Divisão à Champions em menos de três anos. *Público* (Lisbon), 22 May 2014. Dostupné online [cit. 2018-01-21]. (po portugalsky)
2. ↑
3. ↑   *Estoril vs Penafiel* [online]. SAPO Desporto, [cit. 2023-07-20]. Dostupné online. (po portugalsky)
4. ↑   *Vinícius Eutrópio rescinde e Marco Silva assume comando técnico* [online]. SAPO Desporto, [cit. 2023-07-20]. Dostupné online. (po portugalsky)
5. ↑   *Futbal: FC Porto - Estoril 0:1 v 20. kole portugalskej ligy (3)* [online]. Šport7.sk, 2014-02-23, [cit. 2023-07-20]. Dostupné online.
6. ↑   *The shocking truth behind Marco Silva's sacking at Sporting Lisbon* [online]. 23. máj. Dostupné online. Archivované z originálu. (english)
7. ↑  PAPANTONOPOULOU, Vassiliki. *Olympiacos appoint former Sporting coach Silva* [online]. UEFA, 8 July 2015. Dostupné online.
8. ↑   *Olympiacos vence e aumenta recorde de vitórias consecutivas* [online]. 5 December 2015. Dostupné online. (po portugalsky)
9. ↑  MCNULTY, Phil. *Arsenal 2–3 Olympiakos* [online]. 29 September 2015. Dostupné online.
10. ↑  WOOD, Graham. *Olympiakos win record-extending 43rd Greek title* [online]. 28 February 2016. Dostupné online.
11. ↑  GEORGAKOPOULOS, George. Olympiakos coach Silva quits, Victor Sanchez takes over. *Kathimerini* (Athens), 23 June 2016. Dostupné online [cit. 2016-10-18].
12. ↑   *Hull City 2–0 Swansea City* [online]. 7 January 2017. Dostupné online.
13. ↑  STRICKLAND, Jamie. *Hull City 3–1 AFC Bournemouth* [online]. 14 January 2017. Dostupné online.
14. ↑   *Beaten United books EFL Cup final spot* [online]. beIN Sports, 27 January 2017. Dostupné online.
15. ↑   *Hull add to Liverpool's misery with vital win* [online]. SBS, 5 February 2017. Dostupné online. Archivované 2018-07-24 z originálu.
16. ↑   *Marco Silva: Watford appoint former Hull boss as new manager* [online]. 27 May 2017. Dostupné online.
17. ↑  . Dostupné online.
18. ↑  HUGHES, Matt. *Why Watford have collapsed under Marco Silva* [online]. 13 January 2018, [cit. 2018-01-21]. Dostupné online.
19. ↑  STOREY, Matt. *Watford fans have decided Marco Silva's not the right man and other talking points from the defeat at Leicester* [online]. 21 January 2018, [cit. 2018-01-21]. Dostupné online.
20. ↑  MITCHELL, Louis. Everton and Watford agree compensation in the region of £4m to end Marco Silva row. *The Independent* (London), 22 February 2019. Dostupné online [cit. 2020-08-24].
21. ↑   *Marco Silva: New Everton boss seeks 'great connection' between players and fans* [online]. 31 May 2018. Dostupné online.
22. ↑  HUNTER, Andy. Everton appoint Marco Silva and expect 'attractive, attacking football'. *The Guardian* (London), 31 May 2018. Dostupné online [cit. 2019-10-28]. ISSN 0261-3077.
23. ↑  HUNTER, Andy. Everton appoint Marco Silva and expect 'attractive, attacking football'. *The Guardian* (London), 31 May 2018. Dostupné online [cit. 2019-10-28]. ISSN 0261-3077.
24. ↑   *Everton win friendly 22–0 (that's twenty-two, nil) in Austria* [online]. OneFootball, 14 July 2018. Dostupné online.
25. ↑  MCNULTY, Phil. *Everton 4–0 Manchester United: Toffees cruise to victory* [online]. 21 April 2019. Dostupné online.
26. ↑  CHANDLER, Matthew. *Everton 2018–19 season review* [online]. Vox Media, 13 May 2019. Dostupné online.
27. ↑   Chelsea are at mental limit, says Sarri. *BBC Sport*. Dostupné online [cit. 2023-06-06].
28. ↑   Jagielka earns Everton win over Arsenal. *BBC Sport*. Dostupné online [cit. 2023-06-06].
29. ↑   *Fulham appoint Marco Silva* [online]. Fulham F.C. 1 July 2021. Dostupné online.
30. ↑  PRUCE, Geoff. *Silva wins Manager of the Month* [online]. Fulham F.C. 10 September 2021. Dostupné online.
31. ↑   *Fulham 6–2 Birmingham City* [online]. 18 January 2022. Dostupné online.
32. ↑  HUNTER, Laura. *Fulham promoted from Championship: Do Marco Silva's side have what it takes to survive in the Premier League?* [online]. 20 April 2022. Dostupné online.
33. ↑   *Fulham 7–0 Luton Town* [online]. 2 May 2022. Dostupné online.
34. ↑   *Championship: Record breaking Fulham win title* [online]. 3 May 2022. Dostupné online.
35. ↑  HENEGHAN, Michael. *England 2001/2002* [online]. RSSSF. Dostupné online.
36. ↑   *II Liga: Estoril campeão, sobe à I Liga!* [online]. IOL, 6 May 2012. Dostupné online. (po portugalsky)
37. ↑  PIEDADE, Luís. *Sporting dig deep to claim Portuguese Cup* [online]. UEFA, 31 May 2015. Dostupné online.
38. ↑  WOOD, Graham. *Olympiakos win record-extending 43rd Greek title* [online]. 28 February 2016. Dostupné online.
39. ↑   *Fulham 7–0 Luton Town* [online]. 2 May 2022. Dostupné online.
40. ↑   Vencedores dos prémios da Liga de Honra. *A Bola* (Lisbon), 5 July 2012. Dostupné online [cit. 2012-07-06]. (po portugalsky)
41. ↑  PRUCE, Geoff. *Silva wins Manager of the Month* [online]. Fulham F.C. 10 September 2021. Dostupné online.
42. ↑  PRUCE, Geoff. *Silva named Manager of the Month* [online]. Fulham F.C. 11 February 2022. Dostupné online.
43. ↑   *Marco Silva wins LMA Award* [online]. Fulham F.C. 25 May 2022. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Marco Silva**